The International

The International (מוכרת גם בקיצור TI) היא תחרות ספורט אלקטרוני במשחק ה-Moba, Dota 2 המנוהלת על ידי חברת Valve (החברה שייצרה ומתחזקת את המשחק), אשר נערכה לראשונה ב-2011 ומאז מתקיימת כל שנה. תחרות אליפות זו היא חלק מה-Dota Pro Circuit - סבב המקצוענים של המשחק, שבסופו נערכת תחרות גמר זו על מנת לקבוע את הקבוצה הטובה ביותר בעולם בכל שנה. התחרות האחרונה נערכה ב-2025 ב-Barclays Arena אשר בהמבורג והייתה בעלת סך פרסים של 2,682,501 דולר, והמנצחת הייתה קבוצת Team Falcons.

היסטוריה
ממוזער|צלחת האליפות (ה-Aegis) ומספר טבעות
התחרות הראשונה התקיימה בקלן שבגרמניה ב-17 באוגוסט עד 21 באוגוסט 2011, ובה השתתפו 16 קבוצות אשר הוזמנו אליה על ידי Valve. התחרות הייתה הפעם הראשונה שניתן לציבור לצפות במשחק, למעט השחקנים אשר השתתפו בתחרות וקיבלו גישה אל המשחק מספר ימים לפני תחילת התחרות. התחרות מומנה במלואה על ידי Valve, והייתה בעלת סך פרסים של 1.6 מיליון דולר עם מיליון דולר מובטח לקבוצה הזוכה, לראשונה בכל תחרות ספורט אלקטרוני.

ב-2012 הודיעה Valve על כך שהתחרות תתקיים בכל שנה. בשנים 2012 עד 2017 היא התקיימה בעיר סיאטל שבארצות הברית. ב-2018 התחרות התקיימה בוונקובר שבקנדה. ב-2019 התחרות התקיימה ב-בשנגחאי שבסין. התחרות של 2020 הייתה מתוכננת להתקיים בסטוקהולם שבשוודיה, אך בוטלה עקב מגפת הקורונה. ב-2021 פורסם שהתחרות תתקיים בסטוקהולם, אך בעקבות שינויים בחוקי המדינה אשר מנעו כניסת שחקנים ממדינות מחוץ לאיחוד האירופי, הועברה התחרות לבוקרשט שברומניה ושוחקה ללא קהל.

סך פרסים
בשתי התחרויות הראשונות Valve מימנה באופן מלא את סך הפרסים אשר היה 1.6 מיליון דולר. החל מ-2013 מתקיים מימון המונים וסך הפרסים הוא שילוב של 25% מהכספים אשר נאספו על ידי מימון ההמונים, ו-1.6 מיליון דולר ש-Valve מוסיפה. בכל שנה עד 2021, למעט ב-2012, התחרות שברה את שיא סך הפרסים בכל תחרות ספורט אלקטרוני אחרת, והתחרויות מ-2015 עד 2021 מחזיקות במקומות הראשונים בכל הזמנים.

סיקור
התחרות משודרת במספר שירותי סטרימינג, כאשר העיקרית היא Twitch.tv. השידור כולל פאנל, שדרנים, פרשנים ושדרני קווים, באופן הדומה לתחרויות ספורט רגילות. השידורים מתקיימים בשפות שונות ובעיקר באנגלית, רוסית וסינית. במספר מקרים שודרו משחקים גם בערוצי טלוויזיה מבוססים, ובניהם ESPN.

בתרבות
ב-2014 Valve פרסמה את Free to Play, סרט תיעודי העוקב אחר שלושה שחקנים אשר השתתפו בתחרות הראשונה, hyhy, Dendi ו-Fear. החל מ-2016 Valve מפרסמת מספר חודשים לאחר הגמר את True Sight, סרט תיעודי העוקב אחר שתי הקבוצות אשר הגיעו למשחק הגמר בתחרות. הסרטים עולים לצפייה בחינם. באפריל 2021 עלה Free to Play לצפייה ב-Netflix.

הזוכות בתחרות
הקבוצה הזוכה מקבלת את חלקה מסך הפרסים של התחרות, טבעת אליפות, וזוכה ששמה ושם כל חברי הקבוצה יחרטו על צלחת האליפות, ה-Aegis.

 שנה זוכה סך פרסים תאריך מארחת 2011   Natus Vincere  1,600,000 דולר  17 באוגוסט עד 21 באוגוסט   קלן, גרמניה 2012   Invictus Gaming  1,600,000 דולר  31 באוגוסט עד 2 בספטמבר   סיאטל, ארצות הברית 2013   Alliance  2,874,380 דולר  7 באוגוסט עד 11 באוגוסט 2014   Newbee  10,923,977 דולר  18 ביולי עד 21 ביולי 2015   Evil Geniuses  18,429,613 דולר  3 באוגוסט עד 6 באוגוסט 2016   Wings Gaming  20,770,460 דולר  3 באוגוסט עד 13 באוגוסט 2017   Team Liquid  24,787,916 דולר  7 באוגוסט עד 12 באוגוסט 2018   OG  25,532,177 דולר  20 באוגוסט עד 25 באוגוסט   ונקובר, קנדה 2019   OG  34,330,068 דולר  20 באוגוסט עד 25 באוגוסט   שנגחאי, סין 2020  בוטל  18 באוגוסט עד 23 באוגוסט   סטוקהולם, שוודיה 2021   Team Spirit  40,018,195 דולר  7 באוקטובר עד 17 באוקטובר   בוקרשט, רומניה 2022   Tundra Esports  18,930,775 דולר  8 באוקטובר עד 30 באוקטובר   2023   Team Spirit  3,380,455 דולר  12 באוקטובר עד 29 באוקטובר   סיאטל 2024   Team Liquid  2,563,967 דולר  4 בספטמבר עד 15 בספטמבר   קופנהגן 2025   Team Falcons  2,682,501 דולר  4 בספטמבר עד 14 בספטמבר   המבורג

 שחקנים ישראלים בטורניר
שלושה שחקנים ישראלים שיחקו במהלך השנים בטורניר.
 טל "Fly" אייזיק  – 10 הופעות, מיקום שיא: 3 ב-2018, הישראלי הראשון להופיע בטורניר
 נטע "33" שפירא – 7 הופעות, מיקום שיא: זכייה ב-2022 וב-2024
 עידן "MagicaL" ורדניאן – הופעה אחת, מקום 13–16 ב-2019

קישורים חיצוניים



הערות שוליים

קטגוריה:Dota
קטגוריה:תחרויות